Ana Murugarren

Ana Murugarren Fabo  (Martzilla, Nafarroa Garaia, 1961) nafar zinema zuzendari eta muntatzailea da.

 Bizitza 
Euskal Herriko Unibertsitatean Informazio Zientzietan Lizentziatu zen. 

 Lan ibilbidea 
Bilboko Creativideo ekoiztetxearekin hasi zuen bere ibilbide profesionala, 80ko eta 90eko hamarkadetan euskal zinema berria deitu zenaren parte izanez. Besteak beste Joaquín Trincadorekin, Luis Maríasekin eta Enrique Urbizurekin batera, Creativideo ekoizpen-etxea sortu zuen. Elkarrekin Canal 25 telebista kate independentea muntatu zuten, azkenean, jaio eta gutxira Felipe Gonzálezen Gobernuak itxi zuena. Enrique Urbizu, Joaquín Trincado, Pablo Berger zein Álex de la Iglesiarekin lan egin du bere ibilbidean.

Bere lehen lan aitortua Eskorbuto punk taldearen "Antes de las guerras" izeneko bideoklipa izan zen, Donostiako Zinemaldian aurkeztu zen Gasteizko Bideo eta Musika Jaialdiko Lehen Saria jaso zuena. Bere filmografiak Urbizuk zuzendutako Tu novia está loca eta Todo por la pasta, Joaquín Trincadok zuzendutako Sálvate si puedes eta Pablo Bergerren Mama lanekin jarraitu zuen.  

Javier Kraheren Esta no es la vida privada dokumentala zuzendu eta ekoitzi zuen Joaquín Trincadorekin 2006an; kantautore madrildarraren elkarrizketak eta emanaldiak zituen Road movie bat da, eta sentimendu erlijiosoei irain egitea leporatu zioten, filmaren pasarte bat emateagatik.

Fikzioan, García y García eta El hotel de los líos filmen arrakastak zuzendu ditu, non José Mota eta Pepe Viyuela diren protagonistak. Beste lan batzuk: El precio de la libertad, Quim Gutierrezekin; La dama guerrera, Ylenia Baglietto, Mikel Losada eta Lander Otaolarekin; Tres mentiras, Nora Navas eta Mikel Losadarekin eta La higuera de los bastardos, Karra Elejalde, Carlos Areces eta Pepa Aniorterekin.  

Murugarren CIMA emakume zinegileen eta ikus-entzunezko hedabideen elkarteko kidea da, baita Espainiako Zinema Akademiako kidea ere.

 Filmografia 
 Zuzendaria 
FilmaUrteaAntzezle nagusiakGarcía y García2021José Mota, Pepe Viyuela, Jordi SánchezLa higuera de los bastardos2017Karra Elejalde, Carlos Areces, Pepa Aniorte, Mikel Losada, Andrés Herrera, Jordi SánchezHiru gezur2014Nora Navas, Mikel Losada, Azucena Trincado, Carmen San Esteban, Lander OtaolaLa dama guerrera2012Ylenia Baglietto, Mikel Losada, Lander Otaola, Azucena TrincadoEl precio de la libertad2011Quim Gutiérrez, Andrés Herrera, Mikel Losada, Leyre Berrocal, Ramón Barea,Esta no es la vida privada de Javier Krahe2005Javier Krahe (dokumentala)

 Muntatzailea 
FilmaUrteaZuzendariaLa higuera de los bastardos2017Ana MurugarrenHiru gezur2014Ana MurugarrenLa dama guerrera2012Ana MurugarrenEl precio de la libertad2011Ana MurugarrenEsta no es la vida privada de Javier Krahe2005Ana Murugarren, Joaquín TrincadoSálvate si puedes1995Joaquín TrincadoTodo por la pasta1991Enrique UrbizuMama1988Pablo BergerTu novia está loca1988Enrique Urbizu

 Sariak eta aintzatespenak 

 1991n, Murugarrenek Muntaia Onenaren saria lortu zuen Idazle Zinematografikoen Zirkuluaren Sarietan, Todo por la pasta filmarekin, Goya sarietarako izendatua jatorrizko gidoi, musika eta efektu berezi onena. 
 2006an, Javier Kraheren Esta no es la vida privada dokumentalarekin Zinemako Sormenaren Vocento Saria eskuratu zuen, Donostiako 60. Zinemaldiko Perletako bat. 
 2011n, TVErako eta ETBrako El precio de la libertad sail txikiaren zuzendari gisa, hainbat sari jaso zituen Espainian eta nazioartean. 
 2012an, La dama guerrera filmarekin, Euskal Bobinak sarietan Film Luze Onenaren saria jaso zuen. 
 2015ean, Tres mentiras bere film luzeak hainbat aintzatespen jaso zituen Espainia barruko eta kanpoko jaialdietan, hala nola Filipinetako World Premieres Film Festivaleko Sari Nagusia edo Opera Prima Onena Tuterako XV. Opera Prima Zinemaldian.

 Erreferentziak 

 Kanpo estekak 

Kategoria:Martzillarrak
Kategoria:Nafarroa Garaiko zinema zuzendariak
Kategoria:Emakume zinema zuzendariak
Kategoria:Zinema montatzaileak